rlitschk/wikidir huggingface dataset:
Dat Europääsche Minnerheiten-Filmfestival is en Filmfestival, bi dat vör allen Films vun un över de Minnerheiten in Europa wiest warrt. Organiseert warrt dat all twee Johr vun de Freesch Vereenigung un vun de Föderale Union vun de Europääschen Volksgruppen. De eerste Pries bi dat Festival is en fief Kilo swore Statue ut Iesen vun’n Bildhauer Arne Prohn. Dat eerste Festivsal geev dat op Initiativ vun Thies Boysen vun’n 25. bet to’n 27. August 2005 in Flensborg un Openra. Dat weer noch nich europääsch utleggt un mehr för de düütsche un däänsche Minnerheit in dat Grenzland. Bi dat twete Festival vun’n 13. bet to’n 15. November 2006 in Husum, nu ganz op Minnerheiten in Europa fokusseert, hebbt se disse Films wiest: Foighidinn (schottsch-gäälsch) Sportman fan ’e ieu (westfreesch) staila crudanta (rätoromaansch) ci co cunta (ladiensch) Macbeth (saamsch) Nich in’e Konkurrenz wiest: Ik san Anne (noordfreesch) Retuorn (rätoromaansch) Wunnen hebbt Bo Landin un Alex Scherpf mit Macbeth op Saamsch. Bi dat drüdde Festival vun’n 16. bet to’n 18. November 2008 in Husum hebbt se disse Films wiest: Kutsidazu bidea, Ixabel (basksch) Dankert & Dankert: De Swarte Ingel (westfreesch) Le Rëgn de Fanes (ladinsch) Seachd (schottsch-gäälsch) Calon Gaeth (walisisch) Nich in’e Konkurrenz wiest:
Petra Damm (* 20. März 1968) is en ehmalge düütsche Footballspelerin. Petra Damm hett för den VfR Eintracht Wolfsburg speelt. Mit dissen Vereen stunn se in dat Pokalendspeel 1984, wat aber verloren gahn is. 1984 hett se aber ok hör eerst Länderspeel för Düütschland makt. In 46 Spelen hett se denn insgesamt 2 Doren schaten. Dorbi is se 1989 Europameester wurrn un 1991 belegg se mit de Mannschap Platz veer. Dat Speel um Platz dree weer denn ok dat letzte, wat de Middelfeldspelerin in de Natschonalmannschap makt hett. Hüdtodag is se Trainerin vun de tweete Fruenmannschap vun VfL Wolfsburg. Damm up de Websteed vun de DFB
Hans Cieslarczyk (* 3. Mai 1937 in Herne-Holthausen; † 10. Juni 2020 in Offenburg) weer en düütsch düütsch Footballspeler un - trainer. Cieslarczyk keem vun Rasensport Holthausen. He speel as Störmer Midden vun de 1950er Johren lang Tiet in de Football-Oberliga West eerst för den SV Sodingen (1955-1958), dornah Borussia Dortmund, af 1962 för den Amateurligisten SC Dortmund 95, 1963/64 för Westfalia Herne. Dornah ging he tosommen mit de Angreepspelers Horst-Dieter Berking un Klaus-Peter Jendrosch in de Football-Bundsliga to’n Karlsruher SC, wo he vun 1964 bit 1968 68 Spelen maakt un 18 Doren schaten hett. 1957 un 1958 speel he ünner Sepp Herberger söben Mal in de düütsche Natschonalmannschap un schoot ok dor dree Doren. To de Football-Weltmeesterschap 1958 hebbt se hüm ok mitnommen harrt und bi dat Speel um Platz dree keem he ok to’n Insatz. Nah sien aktiv Karriere arbeid he as Masseur in Schutterwald. https://www.bo.de/sport/lokalsport/hans-cieslarczyk-wm-kicker-von-1958-starb-mit-83-jahren Normdaten: GND: 1051361052 (OGND, AKS) | VIAF: 309561439 | Wikipedia-Personensöök
Bernd Michael Lade (* 24. Dezember 1964 in Berlin) is en düütschen Schauspeler un Speelbaas. Lade is in de DDR opwassen, woneem he toeerst en Utbillen as Bofacharbeiter maakt hett. Man dorna hett he en Studium an de Ernst-Busch-Schauspeelschool in Berlin afleggt. Gliek dorna harr he sien eerst Engagement in Frankfort an de Oder un weer ok in Feernsehfilmen vun’t DDR-Feernsehen to sehn. In de Johren vör 1989 hett Lade sik to de Punk-Szeen vun Oostberlin tellt. He weer Slagtüüchspeler in de Musikgrupp planlos, wat een vun de eersten Punkgruppen in de DDR wesen is (Nicht to verwesseln mit de Grupp Planlos, de ut Grevenbroich kummt). Twüschen 1985 un 1990 weer he Singer bi de Aventgarde-Grupp Cadavre Exquis. Na de freedlich Revolutschoon un de dormit verbunnen politisch Ännern füng Lade 1991 an de Filmhoochschool in Potsdam en Regiestudium an. In dat glieke Johr warrt he dör sien Rull as döösbarteligen Polizisten in den Detlev Buck-Film Karniggels un kort dorop ut sien faste Rull as Tatort-Kommisar Kain bundswiet bekannt. Sien eerste Film as Speelbaas is 1995 Rache, to den he ok dat Dreihbook schreven hett. 2005 speel he den Familienvadder Michael Thiel in de Kummedie-Serie Nicht von dieser Welt. Bernd Michael
Dat Ladiensche Kulturinstitut majon di fascegn (ladiensch Istitut Cultural Ladin majon di fascegn) is en Institut för de ladiensche Spraak, de in de Dolomiten in Italien spraken warrt. Dat Institut is 1975 vun de Provinz Trient grünnt worrn un hett sien Sitt in Vig in’t Fassadaal. To de Opgaven höört dat Sammeln vun Material to de Geschicht, de Spraak un de Kultur vun de Ladiners. Ok Spraak un Kultur in de Medien un in’n Ünnerricht deit dat Institut stütten. Se doot ok siet 1977 de Tietschrift Mondo Ladino rutgeven un de Reeg Mondo Ladino Quaderni för de School. Bi den Sitt vun dat Institut hebbt se in’n Juli 2001 ok dat Ladiensche Museum vun’t Fassadaal inricht, dat de Geschicht un Kultur vun de Ladiners wiesen deit. Websteed vun dat Institut (ladiensch, hoochdüütsch, engelsch, italieensch) Koordinaten:46° 25′ N, 11° 41′ O
Bi’n Schoolmeesterdag draapt sik Schoolmeesters un snackt över Plattdüütsch in’e School. Wat dat för ne’e Ideen gifft, den Ünnerricht to gestalten un wat se mit’n Ünnerricht beleevt hebbt. Den Schoolmeesterdag vun’n Landschopsverband Stood för dat Land twischen Elv un Werser gifft dat siet 1982 elk Johr. Weer ok vun Anfang an as Fortbildung för Lehrers vun dat Land Neddersassen goodkennt. Kaamt jedet Maal so bi 100 Schoolmeesters to dat Drepen. Ok vun’n Landschopsverband Lünborg geev dat nu al fief Maal en Schoolmesterdag. Schoolmeesterdag Lünborg (plattdüütsch)
Ohlers (hoochdüütsch Ahlerstedt) is de Hauptoort von de Gemeen Ohlers in de Samtgemeen Harsfeld in’n Landkreis Stood. De Oort liggt op de Stoder Geest. Dat Water ut dat Rebeed flütt över de Au af, de in en groten Bagen in’n Süden üm Ohlers rüm flütt. Dat Rebeed in’n Noordoosten steiht as Braken, Harslah, Kahl un Wild Moor ünner Naturschuul. De Naveröörd sünd Hollenbeek in’n Noorden, Harsfeld un Griemshorst in’n Noordoosten, Ohrensmoor-Noord in’n Oosten, Ohrensmoor-West un -Oost in’n Süüdoosten, Ohrenswohl un Bokel in’n Süden, Klethen un Ottendörp in’n Süüdwesten, Örsdörp in’n Westen un Bookholt un Kokerbeek in’n Noordwesten. Dat eerste Mool is Ohlers 1095 in en Uurkunn beneumt worrn. 1825 is von Ohlers ut in dat Moor in’n Süüdoosten de Anbo Lütt Ohlers anleggt worrn. 1955 hett Ohlers düssen Oort aver an Ohrensmoor afgeven. In’n Eersten Weltkrieg sünd 33 Soldaten ut Ohlers fullen oder vermisst un in’n Tweten Weltkrieg 60. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Ohlers in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Ohlers in’n Kanton Hornborg. Vör 1885 weer dat Dörp in de Böörd
Disse Artikel is man blots en Stubben. Du kannst Wikipedia helpen un em verbetern. En Oorlog oder en Krieg is dat tegen eenanner Anstrieden mit Wappen vun twee oder mehr Partein betekent. Dat sünd meest Natschoonen oder Staaten, mannigmol ok verscheeden Lagers in een Staat. Dat tweete sünd denn to'n Bispeel en Börgeroorlog oder en Unafhangigkeetskrieg. Dat gifft ünnerscheedliche Grünn, en Krieg uttodregen. De fakensten Grünnen för Oorlogen sünd: Natschonalismus Weertschopskonflikten Religion
Heinrich Schmidt-Barrien, an un for sik Heinrich Adolf Schmidt (* 19. Januar 1902 in Uthleer/Landkreis Cuxhoben; † 9. Dezember 1996 in Lelendaal bi Bremen) weer en düütschen un plattdüütschen Schriever. Schmidt-Barrien weer de Söhn vun en protestantschen Paster. He hett de Volksschool in Hamelwörden besöcht un is denn up de Realschool na Freeborg/Elv gahn. Dornah besöch he vun 1913 bit 1920 en Humanistisch Gymnasium in Bremen. In düsse Tiet stünn sien Öllerhuus in Barrien bi Syke. Dor hett he sik sien Binaam na utsöcht un hett sik later Schmidt Barrien nömmt. In Bremen güng he vun 1920 bit 1921 up en Koopmannsschool. Vun 1921 bit 1923 lehr he up Groot- un Butenhannel. As he dor fardig mit weer, güng he na Waldenburg in Slesien un arbeit dor as koopmännsch Anstellten. In Breslau stünn he vun 1926 bit 1929 en Bökerladen vör. Vun 1932 af an weer he bi de Bremer Böttcherstraten mit bi. He weer dor as Kulturbaas instellt. In'n Tweeten Weltkrieg weer he vun 1941 af an bit 1945 Suldat an de Oostfront un in Norwegen. Na den Krieg is he vun 1945 af an Free Schriever bi Bremen ween. Bi de Plattdüütsche Speeldeel hett he as Stückeschriever mitmaakt.
Nebra is en Stadt in Burgenlandkreis in dat Bundsland Sassen-Anholt. De Stadt hett 2.612 Inwahners (Stand 31.12.2006) up en Flach vun 11,49 km². Nebra is eerstmals 876 Oorkundlich erwähnt wurrn und in dat 12. Johrhunnert hebbt se dat Stadtrecht kregen. Dat wenig bekannte glieknamige Ministerialengeslecht "von Nebra" harr hier sien Stammsitt un is 1205 eerstmalig erwähnt wurrn. De döringsche Schenken vun Vargula harrn van 1259 bit 1341 Nebra in Lehnbesitt un nömmen sück "Schenken von Nebra". Dat Sloot Nebra hebbt 1540 de Broers von Nißmitz erricht. Tüschen 1952 un 1994 weer Nebra de Sitt vun de glieknamig Landkreis in de Bezirk Halle. To’n 1. Januar 1998 nömmt sück de Stadt nu Nebra (Unstrut). Bekannt wurrn is de Stadt dör de Himmelsschiev vun Nebra, de 1999 funnen wurrn is.
Dat Ladiensche Institut Micurà de Rü (ladiensch Istitut Ladin Micurà de Rü) is en Institut för de ladiensche Spraak, de in de Dolomiten in Italien spraken warrt. Dat Institut is 1976 vun de Provinz Bozen grünnt worrn un hett 1977 ünner den eersten Baas Lois Craffonara dat Arbeiden anfungen. Dat hett sien Sitt in St. Martin in Thurn. Sien Naam hett dat vun’n ladienschen Spraakgelehrten Micurà de Rü. Dat sünd üm un bi 20 Lüüd, de dor arbeiden doot. To de Opgaven höört dat Sammeln vun Material to de Geschicht, de Spraak un de Kultur vun de Ladiners. Ok Spraak un Kultur in de Medien un in’n Ünnerricht deit dat Institut stütten. Bi den Sitt vun dat Institut hebbt se op Slott Thurn ok dat Ladiensche Landsmuseum inricht, dat de Geschicht un Kultur vun de Ladiners wiesen deit. Websteed vun dat Institut (ladiensch, hoochdüütsch, engelsch, italieensch) Koordinaten:46° 41′ N, 11° 54′ O
De Top Level Domain (TLD) is de letzte Deel vun een Domään-Naam in’t Internett. To’n Bispeel hett de Domään-Naam wikipedia.org de Top Level Domain .org. Dat gifft allgemene Domänen (gTLD, wieder ünnerdeelt in Sponserte Domänen [sTLD] un Nichsponserte Domänen [uTLD]), Lännerdomänen (ccTLD) un Infrastruktur-Domänen (iTLD). All 239 Artikels to Internett-Domänen
De Aorta (gr. αορτή) oder Hööftslagader is en groot Bloodfatt, dat direkt ut de linke Siet vun’t Hart vörkamt un vun dor dat Blood ut de linke Hartkamer (Ventrikel) in de Fatten vun’n groten Bloodkreisloop bringt. De Aorta is de gröttste Slagader (Arterie) in’n Lief. Bi den Minschen hett se en Dörmeter vun ruchweg 2,5 bit 3,5 cm un is ungefähr 30 bit 40 cm lang. Se hett de Form vun en oprechten Spazeerstock mit en bagenförmigen Anfang baven, bevör se liek na ünnen bit in’t Becken löpt. In de Anatomie, Chirurgie un bi Verfohren to’n Afbillen warrt de Aorta in verscheeden Afsnitten ünnerscheedt, dat man beter weet, wovun snackt warrt. Dat sünd: De opstiegende Aorta oder medizinsch Aorta ascendens, de vun de linke Hartkamer meist pielliek na baven löpt un vun de Kamer dör de Aortenklapp afscheedt is. Se liggt vullstännig in de Hartbütelhöhl (Perikardhöhl) un is blots wenige Zentimeter lang. De licht bukig utwiete Anfangsdeel vun de Aorta (Aortenbulbus oder Bulbus aortae) besteiht ut de dree Sinus valsalvae (ok: Sinus aortae), de vun’n Sluutrand vun’n enkelten Aortenklappenseil un vun de Aortenwand afgrenzt warrt. Ut den vörderen un den linken Sinus valsalvae kummt direkt an’t Hart de Hartkranzfatten (Arteriae
Lütten-Hansdörp is en Dörp in de Gemeen Jersbek in’n Kreis Stormarn. Lütten-Hansdörp liggt an de Grenz to Hamborg. De Duvenstedter Brook direkt in’n Westen höört al to Hamborg. Na’n Süden to liggt Timmerhorn, in’n Oosten Delingsdörp un Bartheil. Na Noorden to doot Jersbek un de lüttje Oort Langereeg liggen. Bi Lütten-Hansdörp liggt ok de Hansdörper Brook, wo veel Kraans bröden doot un de vun wegen de Natur schuult is. Lütten-Hansdörp kummt 1389 toeerst in de Oorkunnen vör. Dor stünn domals Johanstorpe Parrochie Berchteheyle. Dat höör to dat Good Tremsbüttel un weer en Rundplatzdörp. 1475 hett Johann IV. vun Sassen-Loonborg dat Dörp köfft un de Vaagtei Tremsbüttel ünnerstellt. Na de Reformatschoon un de Reform vun de Verwaltung, de dor in Holsteen mit verbunnen weer, höör Lütten-Hansdörp to dat landsherrliche Amt Tremsbüttel. Bi de Verkoppelung 1774 hebbt se de Flächen vun dat Dörp vermeten un in Koppeln indeelt. Nadem Preußen Sleswig-Holsteen övernahmen harr, keem Lütten-Hansdörp as sülvstännige Landgemeen to’n ne’en Kreis Stormarn. Mit de Kommunalverfaten 1889 in Preußen höör dat Dörp to’n Amtsbezirk Bartheil, de 1948 in dat Amt Bartheil opgahn dee. In de Johren 1960 dee sik Lütten-Hansdörp mehr un mehr vun en Buurndörp to en Wahnoort an’n Hambörger Stadtrand wanneln.
Carme (ok Jupiter XI) is en vun de lütteren Maanden wieter buten vun den Planeten Jupiter. De Maand is an’n 30. Juli 1938 vun den US-amerikaanschen Astronom Seth Barnes Nicholson an de Mount Wilson Steernwacht opdeckt worrn. Nicholson harr den Jupiter över en Tietruum vun Anfang Juli bit Enn August fotografeert un dissen Maand op en Fotoplatt funnen, de an’n 30. Juli belicht worrn is. Eerst veel later in’t Johr 1975 hett he den Naam Karme kregen, vun de Leefste vun Zeus ut de greekschen Mythologie. Carme löpt in en middleren Afstand vun 23.404.000 km üm Jupiter un bruukt dorför 734 Daag, 4 Stünnen un 48 Minuuten. Mit en Exzentrizität von 0,2533 wiekt de Bahn teemlich dull vun de Kreis form af. De Bahn is butendem üm 164,907° gegen de Jupiter-Bahn neegt. Dat heet, Carme löpt retrograd, also gegen den Dreihsinn vun’n Jupiter, üm den Planeten rüm. Disse Bahnegenschoppen wiest dorop hen, dat de Maand nich hier entstahn is, man wohrschienlich vun den Planeten infungen worrn is. Woans dat nipp un nau vör sik gahnis, is aver nich bekannt. Carme is de gröttste vun en Koppel vun söventeihn Maanden to de Carme-Grupp tosamenfaat warrt. Vun disse Koppel hebbt all ungefäähr
Malbrook is en plattdüütsche Folkband. De Naam schall soveel bedüden as Dansdüvel, een de för dull danst, vun mall. Dor tohöörn doot Vivien Zeller mit de Vigelien, Ralf Gehler mit de Sackpiep, Muultrommel un as Singer, Wolfgang Meyering mit de Mandola, as Singer un mit de elektroonschen Musikandelen un denn noch Merit Zloch mit de Hakenharp. Dat eerste Album, Malbrook, is 2003 rutkamen un för Enn 2007 is dat twete plaant. 2005 hett Malbrook den Düütschen Folk- un Weltmusikpries Ruth in de Kategorie Ne’e Projekten wunnen. 2007 is Malbrook för’n Iesern Eversteiner in Plauen nomineert wesen un hett dor den tweten Platz maakt. Malbrook. CD, Westpark Music, 2003 Qwade Wulf. CD, Westpark Music, 2008 Websteed vun Malbrook (hoochdüütsch, engelsch) Websteed vun Malbrook bi Myspace mit Leder to’n Anhöörn (engelsch) In de Leder vun dat Album Malbrook rinhöörn (Siet hoochdüütsch)
Nottensdörp is een Gemeen in de Samtgemeen Hornborg in’n Landkreis Stood, Neddersassen. Se hett 1641 Inwahners (Stand 31. Dezember 2022). Bi Nottensdörp höört ok de Oort Schragenbarg mit bi. De Oort liggt op de Stoder Geest an’n Rand na de Maschen von Oolland. Dat Water ut dat Rebeed flütt över lüttjere Beken na de Au hen af oder na de Oollanner Gravens. In’n Noorden liggt de Bullenbrook. De Naveröörd sünd Neekark in’n Noorden, Loodkup un Dammhusen in’n Noordoosten, Heendörp un Neeklooster in’n Oosten, Grundolendörp in’n Süden, Ruschwedel un Rutenbeek in’n Süüdoosten, Bliersdörp in’n Westen un Postmoor, Schragenbarg un Hornborg in’n Noordwesten. Nottensdörp is 1270 dat eerste Mol in ene Uurkunn beneumt worrn, de obers verschütt gohn is. Nu is de öllste Uurkunn vun 1303, wo de Noom Notmestorpe in steiht. In all de ole Tied, bit 1960, geev dat in Nottensdörp man blots de Bueree. No den Tweten Weltkrieg sünn vele Reetdackhüüs toschann komen un nu stoht dor mehrstentieds modern Panndackhüüs. Buern gifft nich mihr vele, obers Boünnernehmen, Krögers, Hotels, twee Olenhüüs und enen Dokter. In de Franzosentied von 1810 bet 1814 hett de Oort to de Mairie Hornborg in’n Kanton Hornborg höört. Dat Rebeed hett in disse Tied 1810
Disse Artikel is man blots en Stubben. Du kannst Wikipedia helpen un em verbetern. En Natschonalhymne is en Leed, wat sik en Staat utsöcht hett as sien egen Leed. Dat schall dat Natschonalgeföhl utdrücken un warrt to'n Bispeel bi Staatsfiern speelt oder, wenn en Sportler ut dat Land bi de Olympische Spelen wunnen hett.
De Hämatologie (vun greeksch αἷμα haima „Blood“ und λόγος logos „Lehr“) is een Rebeet vun de Medizin, neemlich de Lehr vun de Physiologie, de Pathophysiologie un de Krankheiten vun’t Blood un vun de bloodbillend Liefdelen. Se befaat sik mit de böösordigen Krankheiten vun’t Blood, Stören bi’t Billen vun’t Knakenmark, Bloddverännern dör immunoloogsch Vörgäng, Stören bi’t Bloodstillen (hämorrhagisch Diathesen, Hämophilie) un övermatig Stollen vun’t Blood (Thrombophilie). De beiden letzten warrt ok ünner den Fachbegreep Hämostaseologie (Lehr vun’t Bloodstollen) tohopenfaat. De bedüdensten Bloodkrankheiten sünd de akute un de chronische Leukämie (Bloodkrebs), böösordige Verännern vun de Lymphknutten (in de Ümgangsspraak „Lymphknuttenkrebs“ nöömt), Anämie (Bloodarmut) un de Hämophilie (Blöderkrankheit). Tomeist laat sik Krankheiten vun’t Blood ut dat Blood sülvst wies warrn, mitünner mutt aver ok en Knakenmarkspunkschoon maakt oder en Lymphknutten rutnahmen un ünenrsocht warrn. Blood Porphyrie
Jonagold is en Huusappel (Malus domestica). Disse Appelsort is vundaag weltwiet verbreedt, bringt grote Büüt un hett gode Smacksqualität. De Jonagold is en triploide Appelsort, de 1943 an de Agriculture Exp. Station Geneva in New York City (USA) ut den Golden Delicious un den Jonathan krüüzt worrn is. Siet 1968 is de Sort in dat Tuchtbook indragen. De Oorn fangt Enn September an, man riep för’n Geneet is he eerst vun November an bit in’n März. De Smack vun’n Appel is sööt, fiensüürlich un aromaatsch. De grote rootbackige Frucht wiest en geel Fruchtfleesch op. Jonagold warrt as en düchtig vördeelhafte Appelsort beschreven, wat de Nüüt, de Qualität vun de Frücht un de Bestännigkeit gegen Krankheiten un Schadenmakers angeiht. Aver de Boom stellt ok Anspröök: He bruukt to’n Wassen en goden, nehrstoffrieken Bodden un en frostbestännigen Stammbillner. Vun de Appelsort Jonagold gifft dat verscheeden Mutatschonen as to’n Bispeel den Jonagored un Red Jonaprince. List vun de Appelsorten Aaftsorten vun Düütschland antiquarisch Fachbook över mehr as 300 Aaftsorten
Kevin Delaney Kline (* 24. Oktober 1947 in St. Louis, Missouri) is en US-amerikaanschen Schauspeler. Kline is de Söhn vun en kathoolsche Moder un en jüüdschen Vadder un hett en christlich Kloosterschool besocht. Op de Indiana University hett he sik de Theatergrupp anslaten. Dor harr he sien eerste lütte Rull in William Shakespeares Macbeth. Dorna, wat he sülvst seggt hett, weer he al to de Tiet dermaten professionell, dat he sik för den tweenimuutigen Optritt dree Stünnen lang sminken laten hett. Anfang vun de 1970er is Kline na New York gahn un hett dor de Juilliard School besocht. Mit de Acting Company güng he op en Bühnentournee. To sien gröttsten Spood an’n Theater tellt Tri sestry (dt.: Drei Schwestern) vun Anton Tschechow, Die Dreigroschenoper vun Bertolt Brecht un On The Twentieth Century vun Hal Prince, woför he den Tony Award un den Drama Dsek Award kregen hett. Mit disse Priesen is he ok för The Pirates Of Penzance uttekent worrn. In de 1980er Johren hett Kevin Kline ünner annern an’t New Yorker Public Theatre de Titelrullen in de Shakespeare-Stückens Hamlet, The tragedy of King Richard the third (dt.: Richard III.) un Henry V. speelt. Dorför hett he den Shakespeare-Pries in
Žemaičių Kalvarija is en Dörp in Samogitien in Litauen. Dor leevt 798 Lüüd (Stand 2001). De Oort wurr in dat Johr 1253 as Garde erwähnt. In’t 17. Johrhunnert, as de Hööftkark un de Straße des Kreuzes boot wurrn sünd, hebbt se hüm Nieg Jerusalem nömmt. Later henn wurr de Stadt Kalvarija nömmt; nah de Naam vun de Barg, an de Jesus krüüzigt wurrn is. In’t 20. Johrhunnert wurr de Stadt in Žemaičių Kalvarija umbenömmt, wiel dat noch en Stadt inn' Süüdwesten vun Litauen mit de Naam Kalvarija gifft. Tüschen 1964 un 1989, to de Tiet vun de sowjeetsch Besatzung, wurr de Stadt in Varduva umnömmt. 1989 kreeg se denn weer hör histoorsch Naam Žemaičių Kalvarija. Afdeel vun dat Theoloogsche Seminar in Telšiai Altar in’t Raathuus Basilika Op’n Karkhoff vun de Basilika Altar vun de Basilika Kapell bi de Basilika Kapell bi de Basilika Lütt Kapell
Johan Gadolin (* 5. Juni 1760 in Turku; † 15. August 1852 in Wirno) weer en finnischen Chemiker. Gadolin hett toeerst Mathematik studeert, aber dat weer hüm bold to langwielig un he is anfungen Chemie to studeeren. In dat Johr 1794 hett he dat eerste chemische Element ut de Grupp vun de Roor-Eerden-Metallen, dat Yttrium in dat Mineral Ytterbit opdeckt. He weer en vun de eersten Verfechter vun Lavoisiers Verbrennungstheorie in Skandinavien. In sien Heimat Finnland profileer he de Chemieutbilden up europäisch Niveau. Nah hüm sünd ok dat Mineral Gadolinit (1794 vun hüm opdeckt), dat Element Gadolinium as ok z.T. de Asteroid (2638) Gadolin nömmt. Edv. Hjelt / Robert Tigerstedt (Hrsg.): Johan Gadolin 1760-1852 in memoriam. Acta societatis scientiarum Fennicæ Tom. XXXIX., Helsigfors 1910 Lucien F. Trueb: Die chemischen Elemente. Stuttgart, Leipzig (Hirzel) 1996 ISBN 3-7776-0674-X Winfried R. Pötsch et al.: Lexikon bedeutender Chemiker. Leipzig (Bibliograf. Institut) 1988 ISBN 3-323-00185-0, s. 161 Theodor Richter: Carl Friedrich Plattner's Probirkunst mit dem Lötrohre oder vollständige Anleitung zu qualitativen und quantitativen Lötrohr-Untersuchungen. Leipzig (Joh. Ambr. Barth) 1865, 4. Uplaag. Johan Gadolin. Mehr Biller, Videos oder Audiodateien to’t Thema gifft dat bi Wikimedia Commons. Abhandlung zur Entdeckungsgeschichte der Seltenen Erden (chemie-master.de)
De internatschonale Telefoonvörwahl is de Tall, de een vörneweg wählen mutt, wenn een na dat Utland telefoneren wull. Dor hett jedeen Land sien egen Tall. Ton Bispill hett Düütschland dor de 49. In'n engeren Sinn is en internatschonale Telefoonvörwahl de Folg van Ziffern, d en Anroper an dat Telefoon wählt, um up de logische Ebene van en anner natschonal Telefonnett to kommen. Se besteiht ut twee Deelen: Verkehrsutscheedensziffern van dat eegen Land un de Landskenntall van dat Teelland.
Skipness Castle is en Borgruine in Schottland, de in de Neeg vun’t Dörp Skipness op de Oostsiet vun de Halfinsel Kintyre liggt. De öllsten Dele vun de Borg sünd in de eersten Half vun’t 13. Johrhunnert boot worrn. Dat weer en groot rechteckig Steenhuus, wo to even Eer en grote Hall un Kellerrüüm binnen weern. Baven doröver weern Wahnrüüm ünnerbrocht. In’n Süüdoosten dorvun stünn en Kapell, man dorvun weer blots noch de Süüdmuur torüchbleven, de later denn in de Borgmuer mit inboot worrn is. De Borg schall oorspünglich vun den Clanlord MacSween torüchgahn oder op sien Söhn Dugald, de 1261 de „Chapel St. Columba“ dicht bi an de Mönch vun de Abtei Paisley övergeven hett. Dat Johr dorop weer Skipness vun’n König Alexander III. an Walter Bailloch Stewart geven, de de Graaf vun Menteith weer. In de dorop folgenden Johrteihnten rund üm 1300 is de Borganlaag wieter fast maakt un utboot worrn, in de Form, de tomeist vundaag noch to sehn is. Aver dat is nich bekannt, wokeen de Bomeester vun de Borg weer. Mit Utnahm vun en poor ne’ere Elementen, de in de lateren Johren to den Bo biföögt weern, stellt Skipness Castle en Borg dor, de tyypsch is